
На основу члана 101. Закона о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17, 113/17 – др. закон, 95/18, 114/21 и 92/23) и члана 20. став 1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), в.д заменика начелника Градске управе за опште и заједничке послове доноси 

Р Е Ш Е Њ Е 
о именовању конкурсне комисије за спровођење јавног конкурса

Именује се Конкурсна комисија (у даљем тексту: Комисија) за спровођење јавног конкурса за попуњавање извршилачког радног места Послови конобара, намештеник четврте врсте, - извршилац, на неодређено време у Служби за заједничке послове Градске управе за опште и заједничке послове систематизовано Правилником о унутрашњем уређењу и систематизацији радних места у Градским управама и Градском правобранилаштву („Сл.лист Града Сремска Митровица“, број 20/2024).

1.  Комисија се именује у следећем саставу: 

1) Милутин Дронић, Руководилац Службе за заједничке послове, као председник и члан Комисије
2) Јелена Ђонлић, Руководилац Службе за управљање људским ресурсима, самостални саветник, висока стручна спрема, члан Комисије и 
3)  Мирјана Филиповић, распоређена на радно место Послови конобара, члан Комисије.


О б р а з л о ж е њ е

Решењем 003506682-2024-66999-005-000-110-003 број 13.12.2024.године, покренут је поступак попуњавања извршилачког радног места Послови конобара, намештеник четврте врсте - извршилац, на неодређено време у Служби за заједничке послове Градске управе за опште и заједничке послове систематизовано Правилником о унутрашњем уређењу и систематизацији радних места у Градским управама и Граском правобранилаштву („Сл.лист Града Сремска Митровица“, број 20/2024).
Чланом 101. овог закона прописано је да изборни поступак спроводи конкурсна комисија од најмање три члана, а чланом 19. Уредбе прописано је да се комисија образује пре него што се огласи јавни конкурс, да комисија има непаран број чланова, а најмање три, као и да најмање један члан комисије мора имати стечено високо образовање.
Чланом 20. став 1. Уредбе прописано је да, ако се попуњава извршилачко радно место председника и остале чланове комисије именује решењем руководилац органа, службе или организације, водећи рачуна о томе да један члан комисије буде службеник који је претпостављен службенику на радном месту које се попуњава, а да један члан буде службеник који обавља послове из области управљања људским ресурсима.
Чланом 19. став 4. Уредбе прописано је да најмање један члан комисије мора да има стечено високо образовање.
У складу са напред наведеним, одлучено је  касо у диспозитиву овог решења.

